CELEX: 52017PC0396
Language: hr
Date: 2017-07-27
Title: Prijedlog ODLUKE VIJEĆA o utvrđivanju stajališta koje uime Unije treba donijeti Zajedničko vijeće CARIFORUM-EU iz Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s izmjenom Priloga IX. Protokolu I.: Prekomorske zemlje i područja

EUROPSKA KOMISIJA
            Bruxelles, 27.7.2017.
            COM(2017) 396 final
            2017/0172(NLE)
            Prijedlog
            ODLUKE VIJEĆA
            o utvrđivanju stajališta koje uime Unije treba donijeti Zajedničko vijeće CARIFORUM-EU iz Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s izmjenom Priloga IX. Protokolu I.: Prekomorske zemlje i područja
            
               
         
         
            
               OBRAZLOŽENJE
            
            
               1.Predmet prijedloga
            
            
               Ovaj prijedlog odnosi se na odluku o utvrđivanju stajališta koje uime Unije treba donijeti Zajedničko vijeće CARIFORUM-EU iz Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s predviđenim donošenjem Odluke o izmjeni Priloga IX. Protokolu I. Sporazuma u pogledu prekomorskih zemalja i područja.
            
            
               2.Kontekst prijedloga
            
            
               2.1.Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane
            
            
               Cilj je Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane („Sporazum”) doprinos smanjenju i konačnom iskorjenjivanju siromaštva uspostavom trgovinskog partnerstva koje je u skladu s ciljem održivog razvoja, Milenijskim razvojnim ciljevima i Sporazumom iz Cotonoua.
            
            
               Sporazum je potpisan 15. listopada 2008. i privremeno se primjenjuje od 29. prosinca 2008.
            
            
               2.2.Zajedničko vijeće CARIFORUM-EU 
            
            
               Zajedničko vijeće CARIFORUM-EU općenito je odgovorno za djelovanje i provedbu Sporazuma te prati ispunjavanje njegovih ciljeva. Sastaje se na ministarskoj razini redovito, barem svake dvije godine. Kako bi se postigli ciljevi Sporazuma, Zajedničko vijeće ima ovlasti donositi odluke u vezi sa svim pitanjima obuhvaćenima Sporazumom. Donesene odluke obvezujuće su za stranke i države potpisnice CARIFORUM-a koje poduzimaju sve mjere potrebne za njihovu provedbu u skladu s unutarnjim pravilima svake stranke i države potpisnice CARIFORUM-a.
            
            
               2.3.Predviđeni akt Zajedničkog vijeća CARIFORUM-EU 
            
            
               Tijekom svojeg četvrtog sastanka 17. studenoga 2017. Zajedničko vijeće CARIFORUM-EU donijet će odluku o izmjeni Priloga IX. Protokolu I. koji uključuje popis prekomorskih zemalja i područja („predviđeni akt”).
            
            
               Cilj je predviđenog akta osigurati da popis prekomorskih zemalja i područja u Prilogu IX. Protokolu I. Sporazuma bude ažuran i usklađen s Prilogom II. UFEU-u s obzirom na promjenu statusa triju područja s popisa.
            
            
               Saint-Barthélemy (FR) postao je 1. siječnja 2012. prekomorska zemlja ili područje pridruženo Europskoj uniji. Mayotte (FR) postao je 1. siječnja 2014. jedna od najudaljenijih regija Europske unije. Odluka Vijeća 2013/755/EU o pridruživanju prekomorskih zemalja i područja Europskoj uniji, koja se primjenjuje na sve prekomorske zemlje i područja navedene u Prilogu II. UFEU-u također je stupila na snagu 1. siječnja 2014. Stoga bi trebalo ažurirati popis prekomorskih zemalja i područja u Prilogu IX. Protokolu I. Sporazuma.
            
            
               Predviđeni akt obvezujući je za stranke u skladu s člankom 229. stavcima 1. i 2. Sporazuma.
            
            
               3.Stajalište koje treba donijeti uime Unije
            
            
               Sporazum je potpisan 15. listopada 2008. i privremeno se primjenjuje od 29. prosinca 2008.
            
            
               Cilj je predloženog stajališta koje treba donijeti uime Unije da predviđeni akt postane obvezan.
            
            
               4.Pravna osnova
            
            
               4.1.Postupovna pravna osnova
            
         
         
            
               4.1.1.Načela
            
            
               Člankom 218. stavkom 9. Ugovora o funkcioniranju Europske unije (UFEU) predviđaju se odluke kojima se „utvrđuju stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.
            
            
               4.1.2.Primjena u ovom slučaju
            
            
               Zajedničko vijeće CARIFORUM-EU tijelo je osnovano Sporazumom.
            
            
               Akt koji treba donijeti Zajedničko vijeće CARIFORUM-EU akt je koji proizvodi pravne učinke. Prema međunarodnom pravu predviđeni akt bit će obvezujući u skladu s člankom 229. stavcima 1. i 2. Sporazuma.
            
            
               Predviđeni akt ne dopunjuje niti izmjenjuje institucijski okvir Sporazuma.
            
            
               Stoga je postupovna pravna osnova predložene odluke članak 218. stavak 9. UFEU-a.
            
            
               4.2.Materijalna pravna osnova
            
            
               4.2.1.Načela
            
            
               Materijalna pravna osnova odluke iz članka 218. stavka 9. UFEU-a prije svega ovisi o cilju i sadržaju predviđenog akta u odnosu na koji se donosi stajalište uime Unije.
            
            
               4.2.2.Primjena u ovom slučaju
            
            
               Glavni cilj i sadržaj predviđenog akta odnosi se na zajedničku trgovinsku politiku.
            
            
               Stoga je materijalna pravna osnova predložene odluke članak 207. UFEU-a.
            
            
               4.3.Zaključak
            
            
               Pravna osnova predložene odluke trebao bi biti članak 207. zajedno s člankom 218. stavkom 9. UFEU-a.
            
            
               2017/0172 (NLE)
            
            
               Prijedlog
            
            
               ODLUKE VIJEĆA
            
            
               o utvrđivanju stajališta koje uime Unije treba donijeti Zajedničko vijeće CARIFORUM-EU iz Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s izmjenom Priloga IX. Protokolu I.: Prekomorske zemlje i područja
            
            
               VIJEĆE EUROPSKE UNIJE,
            
         
         
            
               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
            
            
               uzimajući u obzir prijedlog Europske komisije,
            
            
               budući da:
            
            
               (1)Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane
                  1
                („Sporazum”), potpisan je 15. listopada 2008. i privremeno se primjenjuje od 29. prosinca 2008.
            
            
               (2)U skladu s člankom 229. stavcima 1. i 2. Sporazuma Zajedničko vijeće CARIFORUM-EU može donijeti odluke koje su obvezujuće za stranke i države potpisnice CARIFORUM-a koje poduzimaju sve mjere potrebne za njihovu provedbu u skladu s unutarnjim pravilima svake stranke i države potpisnice CARIFORUM-a.
            
            
               (3)Tijekom svojeg četvrtog sastanka 17. studenoga 2017. Zajedničko vijeće CARIFORUM-EU donijet će odluku o izmjeni Priloga IX. Protokolu I. koji uključuje popis prekomorskih zemalja i područja.
            
            
               (4)Budući da će odluka za Uniju biti obvezujuća, primjereno je utvrditi stajalište koje uime Unije treba donijeti Zajedničko vijeće CARIFORUM-EU.
            
            
               (5)Priloženi Prijedlog odluke Vijeća pravni je instrument kojim se izmjenjuje Prilog IX. Protokolu I. Sporazuma. Cilj je te izmjene osigurati da popis prekomorskih zemalja i područja u Prilogu IX. Protokolu I. Sporazuma bude ažuran i usklađen s Prilogom II. UFEU-u s obzirom na promjenu statusa triju područja.
            
            
               (6)Budući da će se aktom Zajedničkog vijeća CARIFORUM-EU izmijeniti Prilog IX. Protokolu I. Sporazuma, primjereno je objaviti ga u Službenom listu Europske unije nakon donošenja.
            
            
               (7)U skladu s člankom 17. stavkom 1. UEU-a Komisija će predstavljati Uniju u Zajedničkom vijeću CARIFORUM-EU. Države članice podržavaju stajalište Unije u skladu s člankom 4. stavkom 3. UEU-a,
            
            
               DONIJELO JE OVU ODLUKU:
            
            
               Članak 1.
            
            
               Stajalište koju će uime Unije donijeti Zajedničko vijeće CARIFORUM-EU na četvrtom sastanku 17. studenoga 2017. temelji se na nacrtu Odluke Zajedničkog vijeća CARIFORUM-EU priloženom ovoj Odluci.
            
            
               Članak 2.
            
            
               Ova je Odluka upućena Komisiji i državama članicama.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  SL L 289, 30.10.2008., str. 3.
               
            
      
    ---documentbreak--- 
      
         
               EUROPSKA KOMISIJA
            Bruxelles, 27.7.2017.
            COM(2017) 396 final
            PRILOG
            
            Prijedloguodluke Vijeća
            o utvrđivanju stajališta koje uime Unije treba donijeti Zajedničko vijeće CARIFORUM-EU iz Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s izmjenom Priloga IX. Protokolu I.: Prekomorske zemlje i područja
            
               
         
         
            
               PRILOG
            
            
               NACRT
            
            
               ODLUKE br. …/2017 ZAJEDNIČKOG VIJEĆA CARIFORUM-EU 
            
            
               od ...
            
            
               osnovanog Sporazumom o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s izmjenom Priloga IX. Protokolu I.: Prekomorske zemlje i područja
            
            
               ZAJEDNIČKO VIJEĆE CARIFORUM-EU,
            
            
               uzimajući u obzir Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane („Sporazum”), a posebno članak 41. njegova Protokola I.,
            
            
               budući da:
            
            
               (1)Protokolom I. Sporazuma – o definiciji pojma „proizvoda s podrijetlom” i načinima administrativne suradnje – definiraju se prekomorske zemlje i područja kao prekomorske zemlje i područja iz njegova Priloga IX.,
            
            
               (2)Zbog promjene statusa Mayottea
                  1
                i Saint-Barthélemyja
                  2
                i stupanja na snagu Odluke Vijeća 2013/755/EU o pridruživanju prekomorskih zemalja i područja Europskoj uniji
                  3
               , trebalo bi ažurirati popis prekomorskih zemalja i područja u Prilogu IX. Protokolu I. Sporazuma,
            
            
               ODLUČILO JE:
            
            
               Članak 1.
            
            
               Prilog IX. Protokolu I. zamjenjuje se Prilogom priloženom ovoj Odluci.
            
            
               Članak 2.
            
            
               Ova Odluka stupa na snagu […]
            
            
               Sastavljeno u […] […] 2017.
            
            
                     
                        Za države CARIFORUM-a
                     
                  
                  
                     
                        Za stranku EU-a
                     
                  
               
               PRILOG IX. Protokolu I.
            
            
               Prekomorske zemlje i područja
            
         
         
            
               Za potrebe ovog Protokola „prekomorske zemlje i područja” znači sljedeće zemlje i područja iz Priloga II. Ugovoru o funkcioniranju Europske unije:
            
            
               (Ovaj popis ne dovodi u pitanje status tih zemalja i područja ni buduće promjene njihova statusa.)
            
            
               1.Prekomorske zemlje i područja koji imaju posebne odnose s Kraljevinom Danskom:
            
            
               –Grenland.
            
            
               2.Prekomorske zemlje i područja koji imaju posebne odnose s Francuskom Republikom:
            
            
               –Nova Kaledonija i pridružena područja,
            
            
               –Francuska Polinezija,
            
            
               –Sveti Petar i Mikelon,
            
            
               –Saint-Barthélemy,
            
            
               –Francusko južno i antarktičko područje,
            
            
               –Wallis i Futuna.
            
            
               3.Prekomorske zemlje i područja koji imaju posebne odnose s Kraljevinom Nizozemskom:
            
            
               –Aruba,
            
            
               –Bonaire,
            
            
               –Curaçao,
            
            
               –Saba,
            
            
               –Sint Eustatius,
            
            
               –Sint Maarten.
            
            
               4.Prekomorske zemlje i područja koji imaju posebne odnose s Ujedinjenom Kraljevinom Velike Britanije i Sjeverne Irske:
            
            
               –Angvila,
            
         
         
            
               –Bermuda,
            
            
               –Kajmanski otoci,
            
            
               –Falklandski otoci,
            
            
               –Južna Georgia i otoci Južni Sandwich,
            
            
               –Monserrat,
            
            
               –Pitcairn,
            
            
               –Sveta Helena i pridružena područja,
            
            
               –Britansko antarktičko područje,
            
            
               –Britansko područje Indijskog oceana,
            
            
               –Otoci Turks i Caicos,
            
            
               –Britanski Djevičanski Otoci.
            
         
         
            
                  
                     (1)
                  Odluka Vijeća 2012/419/EU od 11. srpnja 2012. o izmjeni statusa prekomorske zemlje Mayotte u odnosu na Europsku uniju (SL L 204, 31.7.2012., str. 131.)
               
               
                  
                     (2)
                  Odluka Vijeća 2010/718/EU od 29. listopada 2010. o izmjeni statusa otoka Saint-Barthélemy u odnosu na Europsku uniju (SL L 325, 9.12.2010., str. 4.)
               
               
                  
                     (3)
                  Odluka Vijeća 2013/755/EU o pridruživanju prekomorskih zemalja i područja Europskoj uniji (SL L 76, 15.3.2014., str. 56.)